25/11/2016 | Administración LocalMunicipal
Laxe
Bases para a contratación laboral temporal dun/ha monitor/a de zumba e un/ha monitor/a patinaxe, para as escolas deportivas municipais do Concello de Laxe

Mediante as presentes bases regúlase o proceso de selección por concurso para a contratación laboral temporal, a tempo parcial, baixo a modalidade de contrato por obra ou servizo determinado, de 2 monitores/as (un/ha monitor/a de zumba e un/ha monitor/a de patinaxe) para as Escolas Deportivas Municipais que se rexerá polas presentes bases. As funcións e tarefas que han ser desempeñadas polas persoas seleccionadas consistirán en: -As propias dun/ha monitor/a de zumba nas Escolas Deportivas Municipais, na temporada 2016/2017, durante dous días á semana, unha hora cada día. -As propias dun/ha monitor/a de patinaxe nas Escolas Deportivas Municipais, na temporada 2016/2017, durante dúas horas á semana. Serán requisitos mínimos de todos os aspirantes a esta contratación: 1.- Ter cumpridos os 16 años de idade e non pasar da idade prevista para a xubilación forzosa por idade.2.- Ter nacionalidade española ou ser nacional doutros estados conforme aos artigos 56 e 57 do Estatuto básico do empregado público.3.- Ter a capacidade funcional, así como a capacidade física necesaria para o desenvolvemento das tarefas.4.- Non ser separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin acharse en inhabilitación absoluta ou especial para empregos ou cargos públicos por resolución xudicial, para exercer funcións similares ás que desempeñaban, no que fose separado ou inhabilitado. No caso de ser nacional doutro Estado, non acharse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público.5.- Non estar incurso en causas de incompatibilidades de conformidade co disposto na Lei 53/1984, de 26 de decembro, de incompatibilidades do persoal ao servizo das administracións públicas.6- Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas.7- Estar en posesión, ademáis do título de técnico, monitor e/ou entrenador na especialidade á que se opte, dalgunha das seguintes titulacións: Grao ou Licenciatura en Ciencias da Actividade Física e do Deporte ou equivalente, diplomatura en Maxisterio con especialidade en Educación Física ou equivalente, Técnico superior en Animación de Actividades Físicas e Deportivas, Graduado en ESO ou equivalente. No caso de non ter as titulacións requiridas, poderase acceder á dita convocatoria acreditando experiencia como monitor/a na especialidade á que se opte, dun mínimo de 40 horas. Neste caso a experiencia acreditarase de acordo co establecido na base 6ª, no apartado de experiencia laboral. Todos os requisitos anteriores (requisitos 1 ao 7) deberán posuílos os aspirantes o día que remate o prazo para presentar as súas solicitudes.8- Non ser condenado por sentenza firme por delitos contra a liberdade e indemnidad sexual, conforme ao disposto no artigo 13.5 da Lei Orgánica 1/1996, do 15 de xaneiro, de Protección Xurídica do Menor, de modificación parcial do Código Civil e da Lei de Axuizamento Civil. Este requisito deberá manterse durante a prestación dos servizos, quedando obrigado o empregado a comunicar aquelas sentenzas firmes nas que fose condenado polos delitos aos que fai referencia o artigo 13.5 da Lei Orgánica 1/1996, do 15 de xaneiro, de Protección Xurídica do Menor. Os aspirantes cuxa nacionalidade sexa distinta da española deberán acreditar, ademais da certificación negativa do Rexistro Central de Delincuentes Sexuais, a certificación negativa de condenas penais expedida polas autoridades do seu país de orixe ou de onde sexan nacionais, respecto dos delitos relacionados no apartado 1 do artigo 3 do Real Decreto 1110/2015, do 11 de decembro, polo que se regula o Rexistro Central de Delincuentes Sexuais. O requisito acreditarase mediante a achega dunha certificación negativa do Rexistro Central de delincuentes sexuais. A achega da citada certificación negativa só será esixible ao candidato que sexa proposto polo Tribunal para a súa contratación (ou no seu caso á persoa que sexa chamada da lista de reserva respectando o seu orde), e deberá achegala antes da formalización do contrato. Sen prexuízo da obrigación anterior da achega da referida certificación negativa, é necesario que quen estean interesados na participación no proceso de selección acheguen xunto coa presentación da instancia da solicitude de participación no proceso, unha Declaración responsable de acordo co modelo recollido no Anexo II. O contrato de traballo será de duración determinada dende a súa formalización e ata o 31/05/2017. A xornada laboral será de xornada a tempo parcial, durante dúas horas á semana, en horario axeitado para a prestación do servizo e sempre coa previa autorización do encargado do departamento. As retribucións estipuladas serán de 58,45 euros brutos ao mes (incluída a parte proporcional da paga extra e do complemento de transporte), dacordo co convenio colectivo de instalacións deportivas e ximnasios da Comunidade Autónoma de Galicia. As instancias para solicitar a participación no proceso selectivo dirixiranse ao Sr. Alcalde do Concello de Laxe, e presentaranse no Rexistro Xeral do Concello durante o prazo de 6 días naturais contados dende o seguinte día ao da publicación da convocatoria e Bases no Boletín Oficial da Provincia da Coruña. Tamén poderán remitirse na forma prevista no artigo 16 da Lei 39/2015, de 1 de outubro, de Procedemento Administrativo común das Administracións Públicas. Naqueles casos que non se presenten no Rexistro Xeral do Concello, deberán adiantarse por fax (981 728 025) dentro do prazo anteriormente sinalado. As presentes Bases publicaranse, ademáis de no Boletín Oficial da Provincia, na web do Concello de Laxe: http://www.concellodelaxe.com.Xunto coa instancia presentarase: - Fotocopia compulsada do DNI. - Fotocopia compulsada dos títulos, méritos e experiencia laboral baremables conforme a estas bases (contratos e informe de vida laboral actualizado, etc.). - Declaración responsable (anexo II) Rematado o prazo de presentación de instancias, a Alcaldía ditará resolución no prazo de cinco días hábiles para aprobar a listaxe provisional de admitidos/as e excluídos/as, na que se indicarán as causas da exclusión, e concedendo un prazo de 4 días naturais para a corrección das deficiencias sinaladas. Finalizado o prazo de emenda de erros, o Alcalde ditará nova Resolución, aprobando a lista definitiva de aspirantes admitidos e excluídos. Nesta Resolución, que se publicará no Taboleiro de Edictos do Concello (así como as sucesivas), determinarase a composición do Tribunal cualificador, lugar, data e hora do desenvolvemento do concurso. A selección do persoal realizarase de conformidade co previsto nas presentes bases polo sistema de concurso de méritos.  Titulacións académicas de carácter deportivo relacionadas co traballo que ha de ser desempeñado (máximo 5 puntos): -Grao ou Licenciatura en Ciencias da actividade física e do deporte ou titulación equivalente: 2,5 puntos. -Diplomatura de Maxisterio na especialidade de Educación Física: 1,5 puntos -Técnico superior Animación de actividades físicas e deportivas: 0,75 puntos -Título de técnico, monitor e/ou entrenador na especialidade á que se opte: 0,25 puntos  Cursos, seminarios, xornadas, relacionadas coa actividade, realizados con aproveitamento, emitidos por centros educativos e organismos homologados para o efecto (máximo 2,5 puntos): - Por cursos realizados de ata 19 horas 0,05 puntos. - Por cursos realizados de 20 a 50 horas 0,10 puntos. - Por cursos realizados de 51 a 80 horas 0,20 puntos. - Por cursos realizados de 81 a 100 horas 0,40 puntos. - Por cursos realizados de 101 horas en adiante 0,50 puntos.  Polos cursos de coñecemento do idioma galego: (máximo 1 punto): - Certificado de Celga 1: 0,10 puntos. - Certificado de Celga 2: 0,25 puntos. - Certificado de Celga 3: 0,80 puntos. - Certificado de Celga 4: 1 puntos. Só se concederá validez aos cursos ou titulacións homologadas pola Dirección Xeral de Política Lingüística da Consellería de Educación e Ordenación Universitaria. Neste apartado só se valorará o curso máis alto e a puntuación outorgada ao curso superior exclúe a outorgada ao curso inferior. En todo caso, respectarase o contido da Disposición Adicional Segunda da Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega (Celga). De acordo coa mesma, terá a mesma validez posuír as certificacións de aptitude dos niveis de lingua galega oral, iniciación ou perfeccionamento (expedidas ao amparo da Orde de 19 de xaneiro de 1989 e da Orde do 1 de abril de 2005, ou da normativa anterior) que posuír as certificacións de aptitude dos Celga 1, Celga 3 e Celga 4, respectivamente.  Por acreditar experiencia laboral relacionada co posto de traballo a desempeñar (máximo 4 puntos.): - En calquera administración pública: 0,25 puntos/mes (xornada completa) - Na empresa privada, asociación, federación ou similar: 0,20 puntos/mes (xornada completa) Neste apartado só se valorará a experiencia laboral acreditada, tanto como empregado por conta allea como por conta propia. Aquelas colaboracións sen relación contractual, tanto en asociacións, entidades sen ánimo de lucro e demais entidades non serán tidas en conta. Os servizos prestados terán que acreditarse mediante informe de vida laboral expedido pola Tesourería da Seguridade Social, certificación de servizos prestados emitido pola administración pública competente que indique as tarefas que realizaba o traballador, e os contratos de traballo. O certificado, no caso das Administracións públicas, será necesaria que sexa expedido pola Secretaría do concello ou entidade pública onde se teñan prestado os servizos. Para os efectos de valoración da experiencia profesional, unicamente se valorarán os meses completos, en calquera das distintas actividades. A asignación da puntuación por servizos prestados mediante contrato a tempo parcial, tanto nas administracións públicas como en empresas privadas, farase de forma proporcional respecto da puntuación fixada para a xornada completa. Soamente aos efectos do cálculo da puntuación por servizos prestados mediante contrato a tempo parcial entenderase que a xornada completa equivalerá a 152 horas ao mes. Os títulos, así como diplomas ou certificados de cursos que presenten os interesados para proceder a súa valoración, terán que acreditarse con cadansúa fotocopia compulsada, ou outro documento equivalente que permita puntualos, expedido polo organismo ou entidade correspondente. Nos documentos acreditativos da realización dos cursos, xornadas, seminarios, etc., deberá constar a duración deles expresada en horas. Os méritos valoraranse con referencia á data na que remate a presentación de instancias. Non poderá valorarse méritos cuxos documentos orixinais xustificativos sexan emitidos con data posterior á de remate de presentación da solicitude de participación. O tribunal non poderá estimar o non achegado e probado polos/as aspirantes nos documentos achegados. Rematada a fase de cualificación dos méritos dos aspirantes, o tribunal publicará, no taboleiro de anuncios do Concello, a relación de aspirantes por orde das puntuacións obtidas no concurso. O Tribunal propoñerá para o seu nomeamento ao aspirante que acade maior puntuación final. Non poderá proporse máis de un candidato, aínda que a lista coa totalidade dos presentados e puntuación acadada quedará para poderen utilizala, ó longo dun ano, como relación de reserva (sempre respectando a orde de lista de maior a menor puntuación), para cubrir situacións de renuncia voluntaria, procesos de incapacidade temporal, maternidade ou calquera outra circunstancia, relacionados con estes postos. En caso de empate na puntuación final, o desempate farase en primeiro lugar tendo en conta ao candidato que acredite maior experiencia; de persistir o empate, terase en conta ao candidato que acredite maior formación en relación ás titulacións académicas que se valoran; de persistir o empate terase en conta ao candidato que acredite maior puntuación en relación aos cursos, xornadas e/ou seminarios que se valoran; e de seguir persistindo o empate desfaríase o empate por sorteo ante a Tribunal.1.- O tribunal cualificador designado pola Alcaldía-Presidencia, estará integrado polos seguintes membros: -Presidente: O funcionario ou persoal laboral que se nomee. Suplente: O funcionario ou persoal laboral que se nomee. -2 Vocais: Os funcionarios ou persoal laboral que se nomee.2 Suplentes: Os funcionarios ou persoal laboral que se nomee -Secretario/a: O funcionario ou persoal laboral que se nomee (con voz e sen voto). Os membros do tribunal están suxeitos ao disposto no artigo 23 da Lei 40/2015, de 1 de outubro, de Réxime xurídico do Sector Público. O tribunal non poderá constituírse nin actuar sen a presenza do Presidente/a, dun vocal, e do Secretario/a ou de quen os substitúan. Corresponderá ao Tribunal resolver todas as dúbidas que puidesen xurdir na aplicación destas bases, así como a resolución daquelas cuestións non previstas nas mesmas. O tribunal resolveraas por maioría de votos dos seus membros presentes, e en caso de empate resolverá o voto de calidade do Presidente. Os membros do Tribunal deberán absterse de intervir no proceso, cando niso se dean calquera das circunstancias previstas no artigo 23.2 da Lei 40/2015, de 1 de outubro, de Réxime xurídico do Sector Público, ou si nos cinco anos anteriores á publicación desta convocatoria houbesen realizado tarefas de preparación de aspirantes a probas selectivas ou colaborasen durante ese período con centros de preparación de opositores.2.- Os membros do tribunal poderán solicitar a colaboración e asesoramento técnico que estimen conveniente. O tribunal reunirase para a estimación dos méritos, e determinará o aspirante seleccionado pola aplicación dos criterios fixados na convocatoria, e proporá ao Sr. Alcalde o nomeamento.3.- O Alcalde, vista a proposta do tribunal, procederá á adopción do decreto correspondente que resolverá a selección. A proposta do tribunal cualificador trasladarase á Alcaldía-Presidencia, para a resolución do expediente de selección, mediante decreto, que será publicado no taboleiro de anuncios do Concello. O/a aspirante proposto/a, antes do seu nomeamento e no prazo de 5 días naturais seguintes a aquel no que se lle requira, deberá presentar no Rexistro Xeral do Concello a seguinte documentación: a) Copia da tarxeta sanitaria da Seguridade Social. b) Declaración xurada de non estar afastado/a mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas nin se atopar en inhabilitación absoluta ou especial para empregos ou cargos públicos por resolución xudicial. c) Declaración xurada de non se achar incurso en causa de prohibición, incompatibilidade ou incapacidade. d) Certificado médico de non padecer enfermidade nin limitación física ou psíquica incompatible co desenvolvemento das funcións propias a realizar. Así mesmo, deberá achegar antes da formalización do contrato a certificación negativa do Rexistro Central de delincuentes sexuais a que se refire a base 2.8. A formalización do contrato laboral co/a aspirante seleccionado/a será competencia do Sr. Alcalde-Presidente. O persoal contratado quedará sometido a un período de proba de 1 mes, conforme ao artigo 14 do Estatuto de Traballadores, agás cando o traballador/a xa tivera desempeñado as mesmas funcións con anterioridade neste concello baixo calquera modalidade de contratación. A situación de incapacidade temporal que afecte o traballador ou traballadora durante o período de proba interromperá o seu cómputo, que se continuará a partir da data de reincorporación efectiva ao traballo. Para o non previsto nestas Bases estarase ao establecido no Real Decreto Lexislativo 5/2015, polo que se aproba o texto refundido da Lei do Estatuto Básico do Empregado Público, a Lei 7/1985, do 2 de abril, Reguladora das Bases de Réxime Local, o Real Decreto Lexislativo 781/1986, do 18 de abril, polo que se aproba o Texto Refundido das Disposicións legais vixentes en materia de Réxime Local, a Lei 2/2015, do 29 de abril, do emprego público de Galicia, o Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real Decreto lei 364/1995, do 10 de marzo, que aproba o Regulamento Xeral de Ingreso do persoal ao servizo da Administración Xeral do Estado e demais lexislación aplicable. D./Dna………………………………………., con DNI Nº. e con domicilio para os efectos de notificacións e comunicación en.…………………. CP …….…. Localidade ……………. telf.……………., correo electrónico:. I.- Que ten coñecemento da convocatoria publicada e bases para a selección de…………………………………………. como persoal laboral temporal non permanente do Concello de Laxe. II.- Que está en posesión de todos e cada un dos requisitos esixidos nas bases de selección. Polo exposto, SOLICITA: Ser admitido ao correspondente proceso selectivo, engadindo para a estes efectos a documentación que se achega.  Fotocopia compulsada do documento nacional de identidade  Declaración responsable segundo o Anexo II . . . . . . (no caso de ser necesario continuarase ao reverso enunciando a documentación que se achegue) Lugar e data Asdo.: SR. ALCALDE-PRESIDENTE DO CONCELLO DE LAXE (A CORUÑA) D./Dna………………………………………., con DNI Nº. e con domicilio para os efectos de notificacións e comunicación en.……….…………. CP …….…. Localidade ………….…. telf.……………. - Que non fun condenado por sentenza firme por delitos contra a liberdade e indemnidad sexual, conforme ao disposto no artigo 13.5 da Lei Orgánica 1/1996, do 15 de xaneiro, de Protección Xurídica do Menor, de modificación parcial do Código Civil e da Lei de Axuizamento Civil. Comprométome a achegar, antes da formalización do contrato, a certificación negativa do Rexistro Central de delincuentes sexuais, no caso de ser o candidato que sexa proposto polo Tribunal para á contratación ou, no seu caso, de ser á persoa que sexa chamada da lista de reserva. Lugar e data Asdo.: SR. ALCALDE-PRESIDENTE DO CONCELLO DE LAXE (A CORUÑA) Laxe, 16 de novembro de 2016. O Alcalde José Manuel Mouzo Castiñeira